《闻吴粲叟学使辑匡庐志寄诗索之》
清代·朱之弼

闻道匡庐飞盖时，闲寻图籍费周咨。亭皋细酌濂溪水，石室亲摹大禹碑。

鲍谢清晖看振策，白苏逸韵羡摛辞。怜余素有烟霞癖，展卷终期慰所思。

作者简介：（1621—1687）顺天大兴人，字右君，号幼庵。顺治三年进士，授礼科给事中，转工科。以敢言称，一年中四迁至户部侍郎。康熙间累官工部尚书。